કલારત્ન એવોર્ડ વિજેતા જીવણ ભંડારી, લાકડામાં કોતરકામ કરી કૃતિ બનાવનાર જયપ્રકાશ ભંડારી, રાજેશ ભંડારી, દરિયાના પત્થર તેમજ સિલ્પમાંથી ઇકો ફ્રેન્ડલી કૃતિસ્ બનાવનાર દેજેતાબેન ભંડારી, એલોવીરા પ્રોડક્ટ બનાવતા નટુભાઇ ભંડારી (દેહરી), ગૌમૂત્રથી જીવાઅમ્રુત બનાવનાર તેમજ પ્રગતિશીલ ખેડૂત ઈશ્વર પટેલ, પ્રકાશ પટેલ, મશરૂમની ઔષધિ વેચનાર કૌશિક પટેલ, ભરત કડુ, મિલીન ભંડારી જેવા વ્યક્તિઓએ કાર્યક્રમમાં ભાગ લીધો હતો. ગણેશજીના મુખ્ય યજમાન રસિક પટેલ નિતાબેન પટેલ દ્વારા ગામ ગૌર દક્ષેશ જોષીના સાનિધ્યમાં ગણેશજીની સ્થાપના કરી હતી. ભંડારી સમાજના પ્રેરણાસ્ત્રોત કાંતિભાઈ ભંડારી, નટુભાઇ પટેલ, જગદીશભાઈ કેણીના વરદહસ્તે પ્રદર્શનને ખુલ્લુ મૂક્યું હતું. મુંબઈ, વાપી, દમણ, ઉમરગામના અનેક મહાનુભવો તેમજ સેકડો સ્થાનિક લોકોએ પ્રદર્શનને નિહાળ્યું હતું. ભાગ લેનાર સમાજ બાંધવોને ભંડારી સમાજ દ્વારા ટ્રોફી આપી પ્રોત્સાહિત કર્યા હતા. પ્રદર્શનમાં જીવણભાઈ ભંડારી દ્વારા બનાવેલા પેન્સિલ આર્ટ, પ્રકાશભાઈ દ્વારા બનાવેલા સીદી સૈયદની જાળી, દિજિતાબેન દ્વારા બનાવેલ કૃતિઓ આકર્ષણનું કેન્દ્ર બન્યા હતા.